Aunuvėnų tvenkinys

Aunuvėnų tvenkinys – tvenkinys Lietuvoje, Kelmės rajone, 10 km į šiaurės vakarus nuo Šaukėnų, 1 km į šiaurę nuo Aunuvėnųhttp://ezerai.vilnius21.lt/aunuvenu-v8164.html. Sudarytas užtvenkus Aunuvos upę (Ventos intakas) 8,4 km nuo jos žiočių. Tvenkinio ilgis iš šiaurės į pietus – 1,63 km, plotis – iki 0,9 km. Altitudė 110 m. Krantai žemi, apaugę krūmais, šiaurinis tvenkinio galas užpelkėjęs. Yra 0,24 ha sala. Tvenkinį supa dirbami laukai, vakaruose prieina Aunuvėnų miškas.

Užtvankos keteros aukštis virš jūros lygio 111,8 m, ilgis 350 m, plotis 6,5 m. Vandens pralaida – šachtinė. Skaičiuotinis užtvankos debitas – 27,1 m³/s. Tvenkinys įrengtas 1995 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Kelmės rajono tvenkiniai